ai4bharat/Pralekha huggingface dataset:
کامرس اور صنعت کی وزارتہ
غیر ملکی تجارتی پالیسی 2015۔2020 کو 6 مہینوں کی توسیع کے ساتھ ستمبر 2021 تک بڑھایا گیا
نئی دہلی، 31 مارچ 2021: مرکزی وزارت برائے تجارت و صنعت نے آج حکومت ہند کی غیر ملکی تجارتی پالیسی  میں توسیع کا اعلان کیا ہے۔ موجودہ پالیسی جو یکم اپریل 2015 سے نافذالعمل ہوئی تھی، پانچ برسوں کے لئے تھی اور اس کو 31 مارچ 2021 تک توسیع دے دی گئی تھی۔ کووِڈ۔19 وبائی مرض کے نتیجے میں پیداہونے والی غیر معمولی صورتحال ، جو کہ ابھی بھی جاری ہے، کے مدنظر حکومت نے موجودہ غیر ملکی تجارتی پالیسی کو مزید چھ مہینوں یعنی 30 ستمبر 2021 تک توسیع کرتے ہوئے، مختلف برآمداتی فروغ کی اسکیموں کے تحت فوائد بہم پہنچانے کا سلسلہ جاری رکھنے کا فیصلہ کیا ہے۔ اس فیصلے سے پالیسی نظام میں تسلسل بنا رہےگا۔ طریقہ کار کی ہینڈ بک کی مدت کی توسیع کے ذریعہ، وابستہ طریقہ کار میں اسی طرح کی توسیع کی گئی ہے۔
آئی جی ایس ٹی کی ادائیگی سے استثنائی اور ایڈوانس / ای پی سی جی اجازت کے تحت اور ای او یو وغیرہ کے ذریعہ درآمدات پر لگائے گئے معاوضہ جاتی محصول کو بھی 30.09.2021 تک توسیع دی گئی ہے۔ اسی طرح، اسٹیٹس ہولڈر اسناد کی مدت میں بھی توسیع کی گئی ہے۔ اس سے اسٹیٹس ہولڈرس کو مخصوص سہولتیں / فوائد مسلسل حاصل ہوتے رہیں گے۔
غیر ملکی تجارتی پالیسی 2015۔20 کی توسیع کے لئے اور طریقہ کار2015۔20 کی موجودہ ہینڈ بک کی ویلیڈٹی مدت میں توسیع کے لئے آج نوٹیفکیشن جاری کیا گیا۔
وزارتِ تعلیم
جناب دھرمیندر پردھان نے آج بالی میں جی 20 کے وزرائے تعلیم کے اجلاس سے خطاب کیا
جناب دھرمیندر پردھان نے مشترکہ چیلنجوں سے نمٹنے کے لیے تعلیم سے مستفید ہونے کے لیے مل کر کام کرنے پر زور دیا
جناب دھرمیندر پردھان نے زیادہ لچکدار اور جامع تعلیم اور ہنر مند ایکو سسٹم کی تعمیر کی سمت میں بھارت کی تیز رفتار پیش قدمی پر روشنی ڈالی
جناب دھرمیندر پردھان نے جی 20 وزرائے تعلیم کے اجلاس کے موقع پر دو طرفہ مذاکرات کے سلسلے میں شرکت کیا
مرکزی وزیر تعلیم و ہنر مندی کی ترقی جناب دھرمیندر پردھان نے سہ نفری شریک چیئر کے طور پر جی-20 وزرائے تعلیم کے اجلاس سے افتتاحی خطاب کیا اور 'ریکوری، ری ایمیجن اور ری بلڈ اسٹرانگر' کے موضوع پر گفتگو پیش کی۔
انھوں نے باہمی تجربات کو ساجھا کرنے اور ایک نئی دنیا کی تشکیل کے لیے مل کر کام کرنے کی اہمیت کے بارے میں بات کی جس میں تعلیم مشترکہ چیلنجوں سے نمٹنے کے لیے نوڈل پوائنٹ ہے۔
انھوں نے مزید کہا کہ رسائی، مساوات، معیار، قابل استطاعت اور جوابدہی کے بنیادی اصولوں پر مبنی قومی تعلیمی پالیسی 2020 زندگی بھر سیکھنے کے مواقع کو فروغ دینے اور جی 20 کے مشترکہ وژن کے حصول کے لیے بھارت کی طرف سے رہنمائی فراہم کرسکتی ہے۔
جناب پردھان نے این ای پی 2020 کے نفاذ کے ذریعے زیادہ لچکدار اور جامع تعلیم اور ہنر مند ایکو سسٹم کی تعمیر اور ہر سیکھنے والے کی تخلیقی صلاحیت کو پورا کرنے کی سمت میں بھارت کی تیز رفتار پیش رفت پر روشنی ڈالی۔
انھوں نے کہا کہ بھارت ابتدائی بچپن کی نگہداشت اور تعلیم کو باضابطہ بنانے، مختلف قابلیت کے بچوں کی مدد کرنے، ڈیجیٹل اور ملٹی ماڈل لرننگ کو فروغ دینے، لچکدار انٹری ایگزٹ پاتھ وے نیز تعلیم کو مہارتوں سے مربوط کرنے پر خصوصی زور دے رہا ہے جو سیکھنے کے نتائج کو بہتر بنانے کی کلید ہیں۔
انھوں نے مزید کہا کہ بھارت نے ورچوئل اسکولوں کو فعال کیا ہے اور تعلیم کے دائرے کو وسعت دینے اور تعلیم کو مساوی اور قابل رسائی بنانے کے مقصد کے حصول کے لیے متعدد بھارتی زبانوں میں تعلیم کے لیے وقف ڈیجیٹل یونیورسٹی اور 260 سے زائد ٹی وی چینلوں کے قیام کے پراسیس میں ہے۔
جناب پردھان نے کہا کہ این ای پی 2020 نے بھارت میں تعلیم کو بین الاقوامی بنانے کی راہ ہموار کی ہے اور بھارت احمد آباد کے گفٹ سٹی میں کیمپس قائم کرنے کے لیے غیر ملکی یونیورسٹیوں کا خیرمقدم کر رہا ہے۔ ہم غیر ملکی یونیورسٹیوں کو بھارت بھر میں اپنا کیمپس قائم کرنے کی اجازت دینے کے لیے پالیسی اقدامات لانے کے پراسیس میں بھی ہیں۔
جناب پردھان نے جی 20 کے رکن ممالک کے ساتھ مل کر ایک ایسا تعلیمی نظام قائم کرنے کے عزم پر زور دیا جہاں سیکھنے کے نتائج اکیسویں صدی کی مہارتوں سے میل کھاتے ہوں۔ انھوں نے مزید کہا کہ تعلیم کو عالمی ترقی کا محرک بنانے کے لیے ہمارے جی 20 ایڈ ڈبلیو جی کی مکمل صلاحیت کو بروئے کار لانے کے لیے تمام کوششیں کی جانی چاہئیں۔
انھوں نے مزید کہا کہ جی 20 ایجوکیشن گروپ نے ایسا ایجنڈا طے کیا ہے جو عالمی ادارہ جاتی فریم ورک میں ہونے والے چیلنجوں اور بے مثال تبدیلیوں سے نمٹتا ہے۔ انھوں نے مزید کہا کہ بھارت جی 20 کے ساتھ مل کر تعمیر نو اور مضبوط بحالی کے لیے تعلیمی نظام کو مستحکم کرنے کے لیے کام کرنے کے لیے عزم بستہ ہے۔
جی 20 وزرائے تعلیم کے اجلاس کے موقع پر جناب پردھان نے وزیر اعظم کے دفتر میں وزیر، تعلیم و خارجہ امور کے دوسرے وزیر سنگاپور کے وزیر عزت مآب ڈاکٹر محمد مالکی بن عثمان، متحدہ عرب امارات اور عزت مآب ڈاکٹر حماد الشیخ کے ساتھ متعدد دو طرفہ مذاکرات کیے۔ مملکت سعودی عرب میں وزیر تعلیم دو طرفہ مذاکروں میں گفتگو تعلیم اور ہنر مندی کی ترقی میں روابط کو مستحکم کرنے کے گرد مرکوز تھی۔
صحت اور خاندانی بہبود کی وزارت
ہندوستانی کسٹم سے آکسیجن کنسٹریٹرکی منظوری میں تاخیر نہیں ہورہی ہے
بین الاقوامی ا مدادی راحت کے طور پر ملک میں 3000 آکسیجن کنسنٹریٹرز موصول ہوئے ہیں ۔ سبھی کو اصل مقام پر پہنچادیا گیا / روانہ کردیا گیا
کسٹم حکام آکسیجن کنسنٹریٹرز کی کھیپوں کو تیزی سے ٹریک کرنے کے لئے 24 گھنٹے کام کر رہے ہیں
میڈیا کے کچھ طبقوں میں یہ خبر گردش کررہی ہے کہ آکسیجن کنسٹریٹرز ، کسٹم حکام سے کلیئرنس ملنے میں تاخیر کی وجہ سے کسٹمز گودام میں پڑے ہوئے ہیں۔ یہ خبریں بالکل غلط ہیں ، حقائق سے کوسو دور اور بغیر کسی بنیاد کے ہیں۔
بالواسطہ ٹیکسس اور کسٹمز کا مرکزی بورڈ  نے واضح کیا ہے کہ ہندوستانی کسٹم کے ساتھ ایسا کوئی زیرالتواء کسنٹریٹرز نہیں ہے۔ ہندوستانی کسٹمز تیزی سے تمام آکسیجن کنسٹریٹرز کی کھیپوں کو منظوری دے رہا ہے اور درآمد کی کسی بھی بندرگاہ پر اس طرح کے زیر التواء کے کوئی اعداد و شمار موجود نہیں ہیں۔
مجموعی طور پر ، مختلف ممالک سے 3000 آکسیجن کنسٹریٹرس عالمی سطح پر امداد کے طور پر موصول ہوئے ہیں جو عالمی وبا کے خلاف اجتماعی لڑائی میں ریاستوں اور مرکز کے زیرانتظام ریاستوں کو حکومت ہند کی امدادی کوششوں کی بدولت یہ عالمی حمایت ملی ہے۔ ان امداد میں سے ماریشیس نے 200 آکسیجن کسنٹریٹرز ، روس  ، برطانیہ نے چار کھیپوں  ، 80 رومانیہ سے ، آئر لینڈ سے 700 ، تھائی لینڈ  ، چین  اور ازبیکستان نے  آکسیجن کنسٹریٹرس بھیجے ہیں ۔ اس کے علاوہ ، تائیوان نے 150 آکسیجن کنسٹریٹرز بھیجا ہے ۔ آکسیجن کنسٹریٹرز یا تو شناخت یافتہ علاقائی دیکھ بھال کے اداروں کو پہنچائے گئے ہیں ، یا ان تک فراہمی کے لئے روانہ کردیئے گئے ہیں۔ یہ امدادی سامان گاڑیوں اور ہوائی جہاز کے ذریعے بھیجا گیا ہے۔ محکمہ کسٹم کے گودام میں کوئی بھی آکسیجن کنسٹریٹرس نہیں ہیں ، اس کی وضاحت کی گئی ہے۔
ہندوستانی کسٹمز آکسیجن اور آکسیجن سے متعلق سازوسامان سمیت کووڈ سے متعلقہ درآمدات کی دستیابی کی ضرورت کے بارے میں حساس ہیں ، اور 24 گھنٹے تیزی سے ٹریک کرنے اور سامان پہنچنے پراس کو خالی کرنے کے لئے کام کر رہے ہیں اور چند گھنٹوں کے اندر اندر تیزی سے کلیئرنس دے رہے ہیں۔ کسٹم سسٹم کے ذریعہ دیگر سامانوں پر کارروائی کرنے کیلئے سامان کو کلیئرنس دینے کے لئے اعلی ترجیح دی جاتی ہے۔ اگرچہ نوڈل آفیسرز کو ای میل پر نگرانی اور کلیئرنس کے لئے الرٹ ملتے ہیں ، لیکن کووڈ سے متعلقہ درآمدات کے بارے میں سینئر افسران کی نگرانی بھی جاری ہے۔
حال ہی میں کسٹم اتھارٹیز کے پاس پڑی 3000 آکسیجن کنسٹریٹرس کی کھیپ سے متعلق معاملہ دلی ہائی کورٹ میں سامنے آیا تھا اور اس بات کو سرکاری وکیل نے واضح کیا تھا کہ اس طرح کی کوئی کھیپ کسٹم حکام کے پاس زیر التوا میں نہیں ہے۔
وزارت خزانہ نے بھی 3 مئی کو ایک سرکاری ریلیز کے ذریعے کسٹم حکام کے پاس تین ہزار آکسیجن کنسٹریٹرس پڑے ہونے کی خبروں پر وضاحت کی ہے ۔ وزارت نے کہا ، "ہم نے دوبارہ اپنی فیلڈ فارمیشنوں کا معائنہ کیا ہے اور کسٹمز کے پاس ایسی کوئی کھیپ موجود نہیں ہے۔ تاہم ، چونکہ ایک تصویر ٹویٹر پر ڈالی گئی ہے ، اگر کسی کے پاس معلومات ہے کہ وہ کہاں پڑا ہے تو ہمیں آگاہ کریں اور ہم فوری کارروائی کریں گے۔
سائنس اور ٹیکنالوجی کی وزارت
ٹکنالوجسٹس اورسائنسداں مودی کے نئے ہندوستان کے معمار : مرکزی وزیرڈاکٹرجتیندرسنگھ
ڈاکٹرجتیندرسنگھ نے سینٹرل الیکٹرونکس لمیٹڈ  کادورہ کیا
نئی دہلی،17؍جولائی:
- دہلی میٹروریل کاپوریشن  کے ساتھ ٹوٹی ہوئی پٹری کاپتہ لگانے والے نظام بروکن ریل ڈیٹیکشن سسٹم  کی علاقائی جانچ اطمینان بخش ۔
- ہوائی اڈوں کے لئے خودکارموسم نگرانی نظام کی تشکیل کا کام حتمی مرحلے میں ہے ۔
مرکزی وزیرمملکت  سائنس اورٹکنالوجی ؛وزیرمملکت  ارضی سائنس ؛وزیرمملکت برائے وزیراعظم کے دفتر، عملے ، عوامی شکایات ، پنشن کی وزارت ، اٹیمی توانائی اور خلائی محکمہ ، ڈاکٹرجتیندرسنگھ نے کہاہے کہ ٹکنالوجسٹ اور سائنسداں وزیراعظم ، جناب نریندرمودی کے خوابوں کے نئے ہندوستان کے حقیقی معمارہیں ۔ ڈاکٹرجتیندرسنگھ نے آج اترپردیش کے غازی آباد میں سائنس وٹکنالوجی اور صنعتی تحقیق کے محکمے  کے تحت سینٹرل الیکٹرانک لمیٹڈ  کے سائنس دانوں اور دفترکے اراکین سے خطاب کیا۔
سی ای ایل کو ملک میں الیکٹرانکس کی تحقیق اور ترقی کے لئے خصوصی ادارہ بتاتے ہوئے وزیرموصوف نے کہاکہ اس انٹرپرائزنے 1977میں ہندوستان میں اس وقت کی پہلی ملکی طورسے شمسی سیل کوفروغ دینے میں کامیابی حاصل کی تھی ، جب شاید ہی کسی نے شمسی توانائی کے بارے میں سناہو ۔ انھوں نے کہاکہ مسلح دستوں اور ہندوستانی ریلوے کو مختلف الیکٹرانکس کل پرزوں اور آلات کی سپلائی کرنے میں مرکزی الیکٹرانک کارپوریشن –سی ای ایل کا تعاون حقیقت میں قابل ستائش ہے ۔
وزیرموصوف نے اس ادارے میں کئے جارہے غیرمسابقتی کاموں کے دیگر میدانوں میں تجربات اور ایپلی کیشن کے بارے میں بیداری پھیلانے کی ضرورت کے ساتھ ہی اپنے کاموں میں سرکاری اور نجی شعبوں میں صنعت ، اسٹارٹ اپ اورمتعلقہ ایجنسیوں سمیت اسٹیک ہولڈرز کو بھی شامل کرنے پرزوردیا۔
ڈاکٹرجتیندرسنگھ کے سامنے ایک مختصر پیش کش کے دوران ، سی ای ایل کے سی ایم ڈی ، چیتن پرکاش جین نے بتایاکہ سی ای ایل کے ذریعہ تیارکردہ انوکھے ٹوٹی ریل پٹری کاپتہ لگانے کے نظام  کا دہلی میٹروریل کارپوریشن  کے ساتھ علاقائی تجربہ چل رہاہے اوراس کانتیجہ اطمینان بخش ہے ۔ اس نظام میں گہری دلچسپی دکھاتے ہوئے وزیرموصوف نے کہاکہ ایک بار پوری طرح سے شروع ہوجانے کے بعد اس نظام کو ہندوستانی ریلوے کے ذریعہ بھی اپنایاجاسکتاہے ۔
جناب جین نے وزیرموصوف کو بتایاکہ سی ای ایل کے پاس 1057کروڑروپے کے کام کے آرڈرہیں اورہوائی اڈوں کے ذریعہ استعمال کئے جانے والے خودکارموسم مشاہدہ نظام کی تشکیل اپنی تکمیل کے آخری مرحلے میں ہے ۔ وزیرموصوف کوبتایاگیاکہ ایودھیامیں رام جنم بھومی مندرکے دروازوں میں سے ایک دروازہ اور نواحی علاقوں کے لئے آرٹیفیشل انٹلی جنس –اے آئی پرمبنی حفاظتی اور نگرانی نظام کے بنانے کا کام بھی پوراہونے والاہے ۔
سائنس وٹکنالوجی کے مرکزی وزیرکے طورپر عہدے کاچارج سنبھالنے کے بعد ڈاکٹرجتیندرسنگھ نے سی ای ایل کا اپنا پہلادورے پر، ڈیجیٹل بھارت  کے ایک حصے کے طورپرسی ای ایل کے ای-دفترنظام کا افتتاح کیا۔ وزیرموصوف نے سی ای ایل کے احاطے میں مائیکروویو الیکٹرانکس ڈویژن ، لیزرفینس نگرانی اسٹیشن ، موسم نگرانی نظام اور شمسی فوٹووولٹک اکائی جیسی مختلف پیداواری اکائیوں اور نگرانی مراکز کادورہ کیا۔
1974میں قائم ہوئے سینٹرل الیکٹرانکس لمیٹڈ کو  کااہم کام ملک کے قومی لیباریٹریز اور ریسرچ اورڈیولپمنٹ انسٹی ٹیوٹس کے ذریعہ تیارکردہ ملکی ٹکنالوجی کا پیشہ ورانہ طورپراستعمال کرناہے ۔
کیمیکلز اور فرٹیلائزر کی وزارت
فرٹیلائزر کی پیداوار اور فروخت / استعمال اطمینان بخش ہے
نئی دلّی ،22 جولائی / پورے ملک میں فرٹیلائزر کی پیداوار اور اُس کی نقل و حمل اطمینان بخش ہے ۔ 20-2019 ء میں یوریا کی پیداوار 244.55 ایل ایم ٹی رہی ، جو ایک ریکارڈ ہے ، جب کہ 19-2018 ء کے دوران یہ پیداوار 240 ایل ایم ٹی تھی ۔ اسی طرح یوریا کی فروخت / استعمال 336.97 ایل ایم ٹی تک پہنچ گیا ہے ، جب کہ اس کے مقابلے 19-2018 ء میں یہ 320.20 ایل ایم ٹی تھا ۔
کیمیکل اور فرٹیلائزر کے مرکزی وزیر جناب ڈی وی سدانند گوڑا نے کہا ہے کہ کووڈ – 19 عالمی وباء کے پھیلنے کے باوجود پورے ملک میں فرٹیلائزر کی پیداوار اور نقل و حمل اطمینان بخش رہی ہے ۔ اس سال بھی فرٹیلائزر کی کوئی کمی نہیں ہو گی ۔ انہوں نے مزید کہا کہ اپریل تا جون ، 2020 ء فرٹیلائزر کی کل پیداوار 101.15 ایل ایم ٹی تک ہوئی ہے ، جو پچھلے سال کی اسی مدت کے دوران پیداوار سے 2.79 فی صد زیادہ ہے ۔ یوریا کی پیداوار پچھلے سال کی اِسی مدت کے دوران یوریا کی پیداوار سے 8.40 فی صد زیادہ ہوئی ہے اور یہ 60.38 ایل ایم ٹی پہنچ گئی ہے ۔
20-2019 ء کے دوران مختلف فرٹیلائزر کی فروخت / استعمال 19-2018 ء کے مقابلے کافی زیادہ رہا ۔
یوریا کی پیداوار میں 5.29 فی صد کا اضافہ
ڈی اے پی کی پیداوار میں 15.67 فی صد کا اضافہ
ایم او پی کی پیداوار میں 3.45 فی صد کا اضافہ
این پی کے ایس کی پیداوار میں 9.95 فی صد کا اضافہ
ڈی بی ٹی کی فروخت 19-2018 ء اور 20-2019 ء کے درمیان کے مقابلہ جاتی بیان کو گراف کے ذریعے دکھایا گیا ہے ۔
خریف 2019 ء کے مقابلے خریف 2020 ء کے دوران مختلف فرٹیلائزر کی فروخت / استعمال میں اضافہ ہوا ہے ، جو مندرجہ ذیل ہے :
یوریا کی پیداوار میں 63.07 فی صد کا اضافہ
ڈی اے پی کی پیداوار میں 108.72 فی صد کا اضافہ
ایم او پی کی پیداوار میں 62.78 فی صد کا اضافہ
این پی کے ایس کی پیداوار میں 124.71 فی صد کا اضافہ
خریف ، 2020 ء  اور خریف ، 2019 ء  کے درمیان ڈی بی ٹی کی فروخت کا مقابلہ جاتی بیان گراف کے ذریعے دکھایا گیا ہے ۔
ربیع ، 19-2018 ء کے مقابلے ربیع ، 20-2019 ء کے دوران مختلف فرٹیلائزر کی فروخت / استعمال میں قابلِ قدر اضافہ ہوا ہے ۔
یوریا کی پیداوار میں 10.64 فی صد کا اضافہ
ڈی اے پی کی پیداوار میں 31.65 فی صد کا اضافہ
ایم او پی کی پیداوار میں 25.41فی صد کا اضافہ
این پی کے ایس کی پیداوار میں 28.81فی صد کا اضافہ
ربیع ، 19-2018 ء کے مقابلے ربیع ، 20-2019 ء میں ڈی بی ٹی کی فروخت کا مقابلہ جاتی بیان گراف کے ذریعے ظاہر کیا گیا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4078
(Visitor Counter : 152
بھارت کا مسابقتی کمیشن
سی سی آئی نے انڈین ریلویز ٹینڈرز میں بولی میں دھاندلی اور دھڑے بندی کی قصوروار پائی جانے والی فرموں پر جرمانہ عائد کیا
مسابقتی کمیشن آف انڈیا  نے گیارہ  کمپنیوں/فرموں کے خلاف حتمی حکم جاری کیا جو سیکشن  3 3  ،  اور 3  ، کی دفعات، کی خلاف ورزی کرتے ہوئے پائے گئے۔ ان دفعات کو مسابقتی ایکٹ، 2002  کے سیکشن 3 کے ساتھ پڑھا جاتا ہے، جو مسابقتی مخالف معاہدوں پر بندش لگاتا ہے۔ یہ مقدمہ نارتھ ویسٹرن ریلوے کی جانب سے دائر کردہ ریفرنس کی بنیاد پر شروع کیا گیا تھا۔
سی سی آئی نے ان کمپنیوں/فرموں کو ہائی پرفارمنس پولیمائیڈ بشز اور سیلف لیوبریکیٹنگ پالئیےسٹر ریزین بشز  کی انڈیا ریلویز سپلائی میں دھڑے بندی میں ملوث پایا ہے۔اس کے لئے انہوں نے براہ راست یا بالواسطہ قیمتوں کا تعین کرنے، ٹینڈرز مختص کرنے، سپلائی اور مارکیٹ کو کنٹرول کرنے، بولی کی قیمتوں کو مربوط کرنے اور بولی لگانے کے عمل میں ہیرا پھیری کرنے اور کنٹرول کرنے جیسے کام انجام دیئے۔ اس معاملے کے شواہد میں فریقین کے درمیان باقاعدہ ای میل کمیونیکیشنز اور واٹس ایپ کے تبادلے، بعض پارٹیوں کی طرف سے یکساں/ایک جیسی قیمتوں کا حوالہ دینا، بعض جماعتوں کی طرف سے تقریباً ایک ہی آئی پی پتوں سے بولی جمع کرنا وغیرہ شامل ہیں۔ گیارہ کمپنیوں میں سے، چار  نے سی سی آئی کے سامنے کم جرمانے کے درخواست دائر کی تھی ۔ ایکٹ کے سیکشن 46 کے تحت، ایک کارٹیل ممبر کمیشن کو مبینہ کارٹیل کے سلسلے میں مکمل، سچے اور اہم انکشافات فراہم کرنے کے عوض کم جرمانے کی درخواست دائر کر کے کمیشن سے رجوع کر سکتا ہے۔
مزید برآں، ان گیارہ  اداروں کے چودہ  افراد کو بھی سی سی آئی نے ایکٹ کے سیکشن 48 کی دفعات کے مطابق اپنی متعلقہ کمپنیوں/فرموں کے خلاف مسابقتی طرز عمل کے لیے ذمہ دار ٹھہرایا۔
سی سی آئی نے کمپنیوں/فرموں اور ان کے متعلقہ افراد پر ایکٹ کی دفعات کی خلاف ورزی کے مرتکب پائے جانے پر اوسط ٹرن اوور/آمدنی کا 5فیصد جرمانہ عائد کیا۔ ایکٹ کے سیکشن 46 کی دفعات کے تحت 80فیصد کم جرمانے کے پہلے درخواست دہندہ اور اس کے افراد کو، 40فیصد دوسرے کم جرمانے کے درخواست دہندہ کو، 30فیصد کو تیسرے کم جرمانے کے درخواست گزار اور اس کے افراد کو، اور 20فیصد چوتھے کم جرمانے کے درخواست دہندہ اور اس کے افراد کو، جرمانے میں کمی کا فائدہ دیتے ہوئے سی سی آئی نے فریقین کو تقریباً 1.16 کروڑ روپے جرمانے ادا کرنے کی ہدایت کی۔ اس کے علاوہ مستقبل میں صحیح طرز عمل اختیار کرنے کا آرڈر بھی جاری کیا گیا۔
یہ حکم 2018 کیس نمبر 03 کے حوالے کے ساتھ منظور کیا گیا تھا۔اور آرڈر کی ایک کاپی سی سی آئی کی ویب سائٹ www.cci.gov.in پر دستیاب ہے۔
وزارت خزانہ
یکم ستمبر 2023 سے انوائس ترغیبی اسکیم ”میرا بل میرا اختیار“ کا آغاز
تمام خریداریوں کے لیے رسیدیں/ بل مانگنے والے صارفین کے کلچر کی حوصلہ افزائی کے لیے ’میرا بل میرا اختیار‘ اقدام
حکومت ہند، ریاستی حکومتوں کے ساتھ مل کر، ’میرا بل میرا اختیار‘ کے نام سے ایک ’انوائس ترغیبی اسکیم‘ شروع کر رہی ہے تاکہ تمام خریداریوں کے لیے انوائس/ بل مانگنے والے صارفین کے کلچر کی حوصلہ افزائی کی جا سکے۔
اس اسکیم کا مقصد عام لوگوں میں ’بل مانگو‘ کو ان کے حق کے طور پر ایک ثقافتی اور طرز عمل میں تبدیلی لانا ہے۔
اسکیم کی تفصیلات درج ذیل ہیں:
- یہ اسکیم یکم ستمبر 2023 کو شروع کی جائے گی۔
- یہ اسکیم ابتدائی طور پر آسام، گجرات اور ہریانہ کی ریاستوں اور پڈوچیری، دادرا نگر حویلی اور دمن اور دیپ کے یو ٹی میں پائلٹ کے طور پر شروع کی جائے گی۔
- جی ایس ٹی رجسٹرڈ سپلائر  کے ذریعے صارفین کو جاری کردہ تمام B2C انوائسز اس اسکیم کے لیے اہل ہوں گے۔
- آئی او ایس اور اینڈرائیڈ پر دستیاب موبائل ایپلیکیشن ’میرا بل میرا اختیار‘ کے ساتھ ساتھ ویب پورٹل ’web.merabill.gst.gov.in‘ پر رسیدیں اپ لوڈ کی جا سکتی ہیں۔
- ہندوستان کے تمام باشندے اس اسکیم میں حصہ لینے کے اہل ہوں گے خواہ ان کا تعلق کسی بھی ریاست/ یو ٹی سے ہو۔
- ہر اپ لوڈ کردہ انوائس کے لیے ایک اعترافی حوالہ نمبر  تیار کیا جائے گا جسے انعامات کی قرعہ اندازی کے لیے استعمال کیا جائے گا۔
- جیتنے والی رسیدیں باقاعدہ وقفوں  پر بے ترتیب قرعہ اندازی کے طریقہ سے منتخب کی جائیں گی۔
- قرعہ اندازی اور انعام کے ڈھانچے کی مدت:
|
|
تعدد
|
|
انعامات کی تعداد
|
|
انعام کی رقم روپے میں
|
|
ماہانہ
|
|
800
|
|
10,000
|
|
10
|
|
10,00,000
|
|
سہ ماہی 
|
|
2
|
|
1,00,00,000
- پچھلے مہینے کے دوران جاری کردہ تمام B2C انوائسز جو اگلے مہینے کی 5 تاریخ تک درخواست پر اپ لوڈ کیے گئے ہیں ماہانہ قرعہ اندازی کے اہل ہوں گے۔
- بمپر پرائز کے لیے، پچھلے 03 مہینوں میں اپ لوڈ کیے گئے تمام رسیدوں کے لیے سہ ماہی قرعہ اندازی کی جائے گی  پر غور کیا جائے گا۔
- انوائس اپ لوڈ کرتے وقت، شرکاء کو درج ذیل تفصیلات فراہم کرنے کی ضرورت ہوگی:
|
|
نمبر شمار
|
|
تفصیلات
|
|
1
|
|
سپلائر کا جی ایس ٹی آئی این
|
|
2
|
|
انوائس نمبر
|
|
3
|
|
انوائس کی تاریخ
|
|
4
|
|
انوائس کی قدر
|
|
5
|
|
صارف کی ریاست/ یو ٹی
- غیر فعال یا جعلی GSTIN کے ساتھ ڈپلیکیٹ اپ لوڈز اور رسیدیں سسٹم کی طرف سے مسترد کر دی جائیں گی۔
- جیتنے والوں کو الرٹ/اطلاع صرف ایپ/ویب پورٹل پر ایس ایم ایس/پش نوٹیفکیشن کے ذریعے دی جائے گی۔
- جیتنے والے شخص سے درخواست کی جائے گی کہ وہ کچھ اضافی معلومات جیسے پین نمبر، آدھار کارڈ، بینک اکاؤنٹ کی تفصیلات وغیرہ، ایپ/ویب پورٹل کے ذریعے، انہیں مطلع کرنے کی تاریخ سے 30 دنوں کے اندر اندر فراہم کرے۔
- یہ پائلٹ اسکیم 12 ماہ کی مدت تک چلے گی۔
اسٹیل کی وزارت
مشرقی ہندوستان میں اسٹیل کی پیداوار میں اضافہ
اسٹیل کے مرکزی وزیر جناب دھرمیندر پردھان نے آج راجیہ سبھا میں ایک سوال کے تحریری جواب میں بتایا کہ اسٹیل کی وزارت نے اڈیشہ، جھارکھنڈ ، چھتیس گڑھ اور آندھراپردیش میں اسٹیل کے مربوط مراکز قائم کرنے کیلئے ‘‘پوروودیا’’ مہم کا آغاز کیا۔پوروودیا مہم کا مقصد اسٹیل کی پیداوار میں اضافے کیلئے گرین فیلڈ اور براؤن فیلڈ اسٹیل پلانٹس قائم کرکے ملک کے مشرقی خطے پر توجہ مرکوز کرنا ہے۔ علاوہ ازیں اس کا مقصد اسٹیل کے مربوط پلانٹس کے نزدیک اسٹیل کلسٹروں کی ترقی اور مانگ کے مراکز لاجسٹکٹس کی منتقلی اور بنیادی ڈھانچے کو ترقی دینا ہے۔
م ن۔م ع۔ ع ن
U NO: 5519
(Visitor Counter : 65
وزیراعظم کا دفتر
وزیراعظم نریندرمودی اور فرانس جمہوریہ کے صدر امینول میخوں کے درمیان فون پر گفتگو
وزیر اعظم جناب نریندرمودی نے جمہوریہ فرانس کے صدر عالیجناب امینول میخوں کےساتھ فون پر گفتگو کی ۔
دونوں رہنماؤں نے یوکرین کی موجودہ صورتحال پرتبادلہ خیال کیا۔ انہوں نے یوکرین میں جاری جنگ اور بگڑتی ہوئی صورتحال ،جس سے لوگ متاثر ہورہے ہیں ، پر اپنی اپنی تشویش کا اظہار کیا۔
وزیراعظم مودی نے مخاصمانہ کارروائیوں کو بند کرنے اور سفارتکاری اور مذاکرات کی میز پر لوٹنے کی بھارت کی لگاتار اپیل کو دوہرایا ۔ انہوں نے بھارت کے اس اعتماد پر زور دیا کہ تمام ملکوں کی علاقائی یکجہتی ، اقتدار اعلیٰ ، بین الاقوامی قانون اور ا قوام متحدہ کے چارٹر کے لئے احترام عصری عالمی نظا م کا ایک لازمی حصہ ہے۔
وزیراعظم نے دونوں فریقوں کے درمیان بات چیت کا خیر مقدم کیا اور سبھی لوگوں کو مفت ، بلارکاوٹ اور انسانی ہمدردی کی بنیاد پردی جانے والی امداد کی رسائی اور آزادانہ نقل وحمل کو یقینی بنانے کی اہمیت پر زور دیا۔
وزیراعظم نے جنگ سے دو چار علاقوں سے اپنے شہریوں کو بحفاظت نکالنے کے سلسلے میں بھارت کی کوششوں کے بارے میں بھی صدر میخوں کو جانکاری دی اور متاثر ہ آبادی کے لئے دواؤں سمیت فوری راحتی سامان بھیجنے کے بارے میں بھی مطلع کیا۔
بھارتی چناؤ کمیشن
میڈیا کو الیکشن کمیشن کا مشورہ : ممنوعہ مدت کے دوران کسی بھی شکل میں چناؤ کے پیشگی نتائج کی اشاعت /تشہیر نہ کی جائے
نئی دہلی09 اپریل ۔الیکشن کمیشن آف انڈیا نے ایک مشاورت نامہ جاری کرکے میڈیا کو مشورہ دیا ہے کہ آزاداور منصفانہ اور شفاف چناؤ کرائے جانے کے لئے دفعہ 126 اے کی رو سے ممنوعہ مدت کے دوران چناؤ کے پیشگی نتائج کی کسی بھی شکل میں تشہیر واشاعت نہ کی جائے ۔
الیکشن کمیشن کا خیال ہے کہ نجومیوں ،اندازہ کاروں ،سیاسی تجزیہ کاروں یا دیگر افراد کے ذریعہ مدت ممنوعہ کے دوران کسی بھی شکل میں چناؤ نتائج کی پیش آگاہی دراصل دفعہ 126 اے کی صریحی خلاف ورزی کی حیثیت رکھتی ہے ۔کیونکہ یہ دفعہ ووٹروں کو اس قسم کی پیش آگاہیوں کوممنوع قرار دیتی ہے ۔ الیکٹرانک اور پرنٹ میڈیا سمیت تمام ذرائع ابلاغ کو مشورہ دیا جاتا ہے کہ 11 اپریل 2019سے 19 مئی 2019 تک صبح سات بجے سے شام ساڑھے چھ بجے تک اور 19 مئی کو سات بج کر پانچ منٹ تک چناؤ نتائج سے متعلق کسی بھی مضمون یا پروگرام کی اشاعت نہ کی جائے ۔ اس مدت میں پارلیمانی چناؤ کے ساتھ ساتھ آندھرا پردیش ، اروناچل پردیش ،اوڈیشہ اور سکم کے اسمبلی چناؤ اور ضمنی اسمبلی چناؤ بھی کرائے جائیں گے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-1808
(Visitor Counter : 40
وزارت اطلاعات ونشریات
وزیر اطلاعات و نشریات نے کہا کہ زلزلے سے تباہ ہوئے ترکی میں این ڈی آر ایف کے بچاؤ اور امدادی کاموں کو دنیا بھر میں سراہا گیا ہے
’’آج، ہم کسی مدد کے لیے دنیا کی طرف نہیں دیکھتے، دنیا ہندوستان کو مواقع کی سرزمین کے طور پر دیکھتی ہے‘‘: جناب انوراگ ٹھاکر
اطلاعات و نشریات، نوجوانوں کے امور اور کھیل کود کے مرکزی وزیر جناب انوراگ سنگھ ٹھاکر نے آج کہا کہ زلزلہ سے تباہ شدہ ترکی میں نیشنل ڈیزاسٹر رسپانس فورس  کی جانب سے بچاؤ اور راحت رسانی کے کام کی دنیا بھر میں تعریف کی گئی ہے۔
جناب ٹھاکر نے نئی دہلی میں ایک کتاب کی تقریب اجرا کے دوران میڈیا سے خطاب کرتے ہوئے کہا کہ ’’ایک وقت تھا جب ہندوستان مدد اور خدمات لیتا تھا، آج ہم نے نئے ہندوستان میں تعاون  بڑھا دیا ہے، ہندوستان کی صلاحیتیں اور اس کا قد تبدیل ہوگیا ہے، اور یہ ایک بااختیار ہندوستان میں تبدیلی کا عکاس ہے۔‘‘
جناب ٹھاکر نے کہا کہ جب وزیر اعظم نریندر مودی کہتے ہیں کہ یہ جنگ کا دور نہیں ہے تب دنیا توجہ دیتی ہے۔ ’’آج، ہم کسی مدد کے لیے دنیا کی طرف نہیں دیکھتے۔ دنیا ہندوستان کو مواقع کی سرزمین کے طور پر دیکھتی ہے، چاہے وہ انٹرنیشنل سولر الائنس ہو یا ہمارا مشن لائف۔ کووڈ کی وبا کے دوران بھی حکومت نے تمام شعبوں میں اصلاحات متعارف کروائیں۔ اور دفاع  میں ہم نے 15,000 کروڑ روپے کی برآمدات حاصل کی ہیں اور اگلے تین سالوں میں ہمارا ہدف 5 بلین ڈالر کی برآمدات کا ہے۔‘‘
جناب ٹھاکر نے کہا کہ بحران کے وقت، ہم نے ہر جگہ مدد کی ہے، چاہے نیپال ہو، افغانستان ہو یا سری لنکا وغیرہ، ہم پی ایم مودی کی قیادت میں نئی بلندیوں کو چھو رہے ہیں۔ انہوں نے کہا کہ یوکرین جنگ کے دوران، ہندوستان نے 21,000 سے زیادہ طلباء کو بچایا، جن میں سے کچھ 18 پڑوسی ممالک کے تھے۔
انھوں نے کہا کہ ’’آپریشن گنگا‘‘ چیلنجنگ تھا، - گولی باری، میزائلوں کی برسات اور دھماکوں کے درمیان جنگ زدہ علاقے سے ہزاروں طلباء کو نکالنا، مشن امپاسیبل تھا۔ لیکن پی ایم مودی نے اسے کامیاب بنایا۔ ایسے مناظر دیکھنے میں آئے جب کئی غیر ملکی طلباء نے بچائے جانے کے لیے ہندوستانی ترنگا لہرایا۔
جناب ٹھاکر نے کہا کہ بڑے پیمانے پر انخلاء کا یہ پہلا واقعہ نہیں ہے۔
انھوں نے کہا کہ ’’شام، لیبیا اور یہاں تک کہ نیپال کے زلزلے کے دوران، یا افغانستان میں، جہاں بڑی طاقتوں کو بھی کام کرنا مشکل تھا، پی ایم مودی کی قیادت میں ہندوستان نے ’وسودیو کٹم بکم‘ کے اصول پر عمل کرتے ہوئے ایک مثال قائم کی ہے۔ ‘‘
کامرس اور صنعت کی وزارتہ
بھارت اور یورپی یونین نے بھارت-یورپی یونین تجارتی اور سرمایہ کاری کے معاہدوں کے لیے مذاکرات کا پہلا دور مکمل کیا؛
مذاکرات کا دوسرا دور ستمبر 2022 میں برسلز میں ہونا ہے
بھارت اور یوروپی یونین نے گزشتہ شام نئی دہلی میں بھارت -یورپی یونین تجارتی اور سرمایہ کاری کے معاہدوں بشمول جغرافیائی اشاریئے  کے لئے مذاکرات کا پہلا دور مکمل کیا۔ بھارت کے ایف ٹی اے مذاکرات کی قیادت چیف نیگوشیئٹر کامرس کے محکمے کی جوائنٹ سکریٹری محترمہ ندھی منی ترپاٹھی اور یورپی یونین کی نمائندگی اس کے چیف نیگوشیئٹر کرسٹوفئ کینر نےکی۔
ہفتہ بھر کی بات چیت ایک ہائبرڈ انداز میں منعقد ہوئی - جس میں کچھ ٹیموں کی دہلی میں میٹنگ ہوئی اور زیادہ تر عہدیداروں نے ورچوئل طریقے سے ہائبرڈ انداز میں شرکت کی۔ اس دور کے دوران ایف ٹی اے کے 18 پالیسی شعبوں کا احاطہ کرنے والے 52 تکنیکی اجلاس اور سرمایہ کاری کے تحفظ اور جی آئیز سے متعلق 7 اجلاس منعقد ہوئے۔
مذاکرات کے دوسراے دور انعقاد ستمبر 2022 میں برسلز میں کیا جائے گا۔
مذاکرات کا آغاز کامرس و صنعت کے وزیر جناب پیوش گوئل اور یورپی کمیشن کے ایگزیکٹو نائب صدر جناب والڈیس ڈومبرووسکس نے گزشتہ ماہ برسلز میں کیا تھا۔
یورپی یونین کے ساتھ بھارت کی دو طرفہ تجارت 2021-22 میں 116.36 بلین امریکی ڈالر تھی۔ عالمی رکاوٹوں کے باوجود، دو طرفہ تجارت نے 2021-22 میں 43.5 فیصد کی شاندار سالانہ نمو حاصل کی۔ فی الحال یورپی یونین امریکہ کے بعد بھارت کا دوسرا سب سے بڑا تجارتی پارٹنر ہے اور بھارتی برآمدات کے لئے دوسرا سب سے بڑا مقام ہے۔ یورپی یونین کے ساتھ تجارتی معاہدے سے بھارت کو اپنی ویلیو چین حاصل کرنے سمیت اشیاء اور خدمات کی اپنی برآمدات کو مزید وسعت دینے اور متنوع بنانے میں مدد مل گی۔ دونوں فریقوں کا مقصد ہے کہ تجارتی مذاکرات وسیع البنیاد، متوازن اور جامع ہوں، جو منصفانہ اور باہمی تعاون کے اصولوں پر مبنی ہوں۔
۔۔۔۔۔۔۔۔۔۔۔
ش ح۔ا گ ۔ن ا۔
U- 7160
(Visitor Counter : 137